**Kúpna zmluva**

**č. ...........**

ktorú podľa príslušných ustanovení zákona č. 40/1964 Zb. v platnom znení, zákona 162/1995 Z.z. v platnom znení a zákona 138/1991 Zb. v znení neskorších predpisov

uzavreli:

Predávajúci: **Obec Horný Bar**

Sídlo : Obecný úrad Horný Bar č. 184, 930 33 Horný Bar

IČO : 00305421

V mene obce koná : Štefan Bodó, starosta obce

a

**Kupujúci :** ...................

Narodený : .......................

Rodné číslo : .........................

trvale bytom : .........................

Štátne občianstvo: .......

**Preambula**

Táto zmluva sa uzatvára na základe výsledkov obchodnej verejnej súťaže vyhlásenej 05.02.2021 na základe Uznesenia Obecného zastupiteľstva obce Horný Bar č. 32.f./2020 zo dňa 10.12.2020

I.

Predmet zmluvy

Predmetom tejto zmluvy je záväzok predávajúceho, že za odplatu prevedie vlastníctvo predmetu kúpy do vlastníctva kupujúcemu a s tým korešpondujúci záväzok kupujúceho, že predmet kúpy prevezme a predávajúcemu zaň zaplatí kúpnu cenu vo výške a spôsobom dohodnutým v čl. III tejto zmluvy.

II.

Predmet prevodu

1. Predávajúci je okrem iného majetku aj výlučným vlastníkom nehnuteľnosti zapísanej Okresným úradom Dunajská Streda, katastrálnym odborom pre obec Horný Bar, katastrálne územie Horný Bar na LV č. ..... ako - pozemok registra „C“ KN, parc. č. 792/...., druh pozemku: orná pôda o výmere m2 (ďalej predmet prevodu).
2. Predávajúci predáva predmet prevodu konkretizovaný v odseku jedna tohto článku do výlučného vlastníctva kupujúceho a kupujúci kupuje predmet prevodu do svojho výlučného vlastníctva.
3. Predávajúci prenecháva kupujúcemu predmet prevodu a kupujúci kupuje predmet prevodu v stave ako stojí a leží.

III.

Kúpna cena

1. Predávajúci a kupujúci sa dohodli, že kúpna cena za jeden meter štvorcový nehnuteľnosti konkretizovanej v čl. II (predmet prevodu) je 32,27 €(slovom tridsaťdva eur a dvadsaťsedem centov)*.*
2. Cenaza celý predmet prevodu o výmere ..... m2 je ........€ (slovom ........................................................)
3. Prvú časť kúpnej ceny vo výške 50% zaplatí kupujúci pri podpise tejto zmluvy prevodom na účet predávajúceho alebo v hotovosti do pokladne predávajúceho.
4. Druhú, zostávajúcu časť kúpnej ceny, zaplatí kupujúci prevodom na účet predávajúceho alebo v hotovosti do pokladne predávajúceho, najneskôr 10. deň po právoplatnosti kolaudačného rozhodnutia, úradne vydaného na užívanie inžinierskych sietí (voda, plyn, elektrika) v lokalite, kde sa predmet prevodu nachádza.
5. Súčasťou ceny dojednanej v tomto článku je okrem zhotovenie inžinierskych sieti aj vybudovanie miestnej komunikácie v takom rozsahu, ktorý umožní riadne a bezpečné dopravné spojenie k pozemkom predaným na základe obchodnej verejnej súťaže vyhlásenej dňa 05.02.2021 podľa Uznesenia obecného zastupiteľstva obce Horný Bar, č. 32.f./2020 zo dňa 10.12.2020
6. Predávajúci má právo od tejto zmluvy odstúpiť v prípade, ak kupujúci nezaplatí kúpnu cenu vo výške a spôsobom podľa ustanovení tohto článku ani do jedného mesiaca po uplynutí ktorejkoľvek z lehôt dohodnutých na zaplatenie kúpnej ceny alebo jej časti.

Čl. IV.

Predkupné právo

podľa §602 ods.1 zák. 40/1964 Zb. v platnom znení

1. Zmluvné strany sa dohodli, že kupujúci ponúkne predávajúcemu na predaj predmet prevodu (pozemok parc. č. 792/.....), keby ho chcel predať do 31.12.2025.
2. Kupujúci predá predávajúcemu predmet prevodu za cenu dohodnutú v tejto zmluve ako kúpna cena (čl.III) s prihliadnutím na jeho zhodnotenie, ak sa s predávajúcim nedohodnú inak.
3. Predávajúci prehlasuje, že je oprávnený s predmetom zmluvy nakladať. Zmluvné strany konštatujú, že zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.
4. Predávajúci prehlasuje, že na predmete prevodu neviaznu žiadne dlhy, ťarchy, vecné bremená a iné právne povinnosti.

V.

1. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia. Vecné účinky zmluvy nastanú právoplatnosťou rozhodnutia príslušného orgánu v zmysle ustanovení platného zákona o zápisoch vlastníckych a iných vecných práv k nehnuteľnostiam.
2. Dňom nadobudnutia právoplatnosti rozhodnutia Okresného úradu Dunajská Streda, katastrálneho odboru o povolení vkladu vlastníctva podľa tejto zmluvy, prechádza vlastníctvo k predmetu prevodu na kupujúceho so všetkými právami a povinnosťami; práva a povinnosti predávajúceho dohodnuté v  tejto zmluve tým nie sú dotknuté.
3. Zmluva bola vyhotovená v štyroch rovnopisoch, každá s platnosťou originálu, ktoré budú po podpísaní postúpené v dvoch vyhotoveniach Okresnému úradu Dunajská Streda, odboru katastrálnemu na konanie o vklade a každá zmluvná strana obdrží 1 rovnopis.
4. Predávajúci požiada o zápis vlastníckeho práva k predmetnej nehnuteľnosti na Okresnom úrade Dunajská Streda, katastrálny odbor po úhrade I. časti kúpnej ceny, pokiaľ sa zmluvné strany nedohodnú inak.
5. Poplatok z návrhu na vklad vlastníckeho práva do katastra nehnuteľnosti hradia kupujúci.

VI.

Zmluvné strany prehlasujú, že si zmluvu pozorne prečítali a konštatujú, že táto je písaná na základe ich slobodnej a vážnej vôle, obsah zmluvy je určitý, zrozumiteľný a na znak svojho súhlasu s jej obsahom túto dobrovoľne podpisujú.

V Hornom Bare, dňa ......................... V Hornom Bare, dňa ........................

**Predávajúci: Kupujúci:**

................................................ .............................................

Štefan Bodó

starosta obce